KOMISSION ASETUS (ETY) N:o 3507/89, annettu 23 päivänä marraskuuta 1989, yksityiskohtaisista säännöistä rahallisen korvauksen myöntämisestä tiettyjen kalataloustuotteiden osalta annetun asetuksen (ETY) N:o 3137/82 ja tietyille kalastustuotteille maksettavan siirtopalkkion myöntämistä koskevista yksityiskohtaisista soveltamissäännöistä annetun asetuksen (ETY) N:o 3321/82 muuttamisesta



Virallinen lehti nro L 342 , 24/11/1989 s. 0013 - 0014

Suomenk. erityispainos Alue 4 Nide 3 s. 0145

Ruotsink. erityispainos Alue 4 Nide 3 s. 0145



KOMISSION ASETUS (ETY) N:o 3507/89, annettu 23 päivänä marraskuuta 1989, yksityiskohtaisista säännöistä rahallisen korvauksen myöntämisestä tiettyjen kalataloustuotteiden osalta annetun asetuksen (ETY) N:o 3137/82 ja tietyille kalastustuotteille maksettavan siirtopalkkion myöntämistä koskevista yksityiskohtaisista soveltamissäännöistä annetun asetuksen (ETY) N:o 3321/82 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kalataloustuotemarkkinoiden yhteisjärjestyksestä 29 päivänä joulukuuta 1981 annetun neuvoston asetuksen (ETY) N:o 3796/81(), sellaisena kuin se on viimeksi muutettuna asetuksella (ETY) N:o 1495/89(), ja erityisesti sen 13 artiklan 7 kohdan ja 14 artiklan 7 kohdan, ottaa huomioon yleissäännöistä rahallisen hyvityksen myöntämisestä tiettyjen kalataloustuotteiden osalta 28 päivänä heinäkuuta 1982 annetun neuvoston asetuksen (ETY) N:o 2202/82(), ottaa huomioon yleissäännöistä siirtopalkkion myöntämisestä tiettyjen kalataloustuotteiden osalta 28 päivänä heinäkuuta 1982 annetun neuvoston asetuksen (ETY) N:o 2203/82(), sellaisena kuin se on viimeksi muutettuna asetuksella (ETY) N:o 3469/88(), sekä katsoo, että on syytä säätää rahallisten korvausten ja siirtopalkkioiden maksamista koskevien vaatimusten esittämiselle määräaika, maataloustuotteiden vakuusjärjestelmän soveltamista koskevista yhteisistä yksityiskohtaisista säännöistä 22 päivänä heinäkuuta 1985 annetussa komission asetuksessa (ETY) N:o 2220/85(), sellaisena kuin se on viimeksi muutettuna asetuksella (ETY) N:o 1181/87(), on vahvistettu yleisesti sovellettavat säännöt kaikille maatalousaloille ja -tuotteille, mukaan lukien kalataloustuotteille, jollei yhteisön erityisessä sääntelyssä toisin säädetä; olisi sen vuoksi kumottava kalataloustuotemarkkinoiden yhteisjärjestystä koskevien täytäntöönpanoasetusten erityissäännökset, tämän seurauksena on syytä muuttaa komission asetusta (ETY) N:o 3137/82(), sellaisena kuin se on viimeksi muutettuna asetuksella (ETY) N:o 4175/88(), sekä komission asetusta (ETY) N:o 3321/82(), sellaisena kuin se on viimeksi muutettuna asetuksella (ETY) N:o 4215/88(), ja tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3137/82 seuraavasti: 1) Siirretään 7 artiklan teksti 1 kohdaksi. Lisätään 2 kohta seuraavasti: "2. Asianomaisen tuottajajärjestön on esitettävä rahallisen korvauksen maksamista koskeva vaatimus jokaisen kalastusvuoden päätyttyä jäsenvaltion toimivaltaisille viranomaisille. Vaatimukseen on sisällyttävä vähintään liitteissä I ja II esitetyt tiedot. Vaatimus on esitettävä neljän kuukauden kuluessa kyseisen kalastusvuoden päättymisestä." 2) Muutetaan 10 artikla seuraavasti: - korvataan ranskankielisessä toisinnossa sana "caution" sanalla "garantie"; - korvataan saksankielisessä toisinnossa sana "Kaution" sanalla "Sicherheit"; - korvataan hollanninkielisessä toisinnossa sana "waarborg" sanalla "zeker-heid"; - korvataan kreikankielisessä toisinnossa sana "áóöÜëåéá" sanalla "åããýçóç"; - korvataan espanjankielisessä toisinnossa sana "fianza" sanalla "garantía"; - korvataan portugalinkielisessä toisinnossa sana "caução" sanalla "garantia". 3) Kumotaan 11 artikla. 2 artikla Muutetaan asetus (ETY) N:o 3321/82 seuraavasti: 1) Siirretään 8 artiklan teksti 1 kohdaksi. Lisätään 2 kohta seuraavasti: "2. Vaatimus on esitettävä neljän kuukauden kuluessa kyseisen kalastusvuoden päättymisestä." 2) Muutetaan 9 artikla seuraavasti: - korvataan ranskankielisessä toisinnossa sana "caution" sanalla "garantie"; - korvataan saksankielisessä toisinnossa sana "Kaution" sanalla "Sicherheit"; - korvataan hollanninkielisessä toisinnossa sana "waarborg" sanalla "zekerheid"; - korvataan kreikankielisessä toisinnossa sana "áóöÜëåéá" sanalla "åããýçóç"; - korvataan espanjankielisessä toisinnossa sana "fianza" sanalla "garantía"; - korvataan portugalinkielisessä toisinnossa sana "caução" sanalla "garantia". 3) Kumotaan 10 artikla. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä marraskuuta 1989. Komission puolesta Manuel MARÍN Varapuheenjohtaja () EYVL N:o L 379, 31.12.1981, s. 1 () EYVL N:o L 148, 1.6.1989, s. 1 () EYVL N:o L 235, 10.8.1982, s. 1 () EYVL N:o L 235, 10.8.1982, s. 4 () EYVL N:o L 305, 10.11.1988, s. 7 () EYVL N:o L 205, 3.8.1985, s. 5 () EYVL N:o L 113, 30.4.1987, s. 31 () EYVL N:o L 335, 29.11.1982, s. 1 () EYVL N:o L 367, 31.12.1988, s. 61 () EYVL N:o L 351, 11.12.1982, s. 20 () EYVL N:o L 370, 31.12.1988, s. 35